**Matias Miikka Mäntykivi** (s. 21. kesäkuuta 2001 Lappeenranta) on suomalainen jääkiekkoilija, joka pelaa SM-liigajoukkue Tampereen Ilveksessä. Hän on pelipaikaltaan keskushyökkääjä, mutta Mäntykivi osaa pelata myös laidassa. Hän on maininnut esikuvakseen Pavel Datsjukin.

Ura
---

### Seuraura

Mäntykivi aloitti luistelukoulun omien sanojensa mukaan 4–5-vuotiaana. Hän on Saimaan Pallon kasvatti. Mäntykivi toimi kaudella 2016–2017 seuran C-nuorten varakapteenina. Hän oli C-nuorten SM-sarjan runkosarjassa yhdeksällä osumallaan joukkueen paras maalintekijä Akke Ristolan kanssa. Samalla kaudella Mäntykivi oli B-nuorten Mestiksen runkosarjassa tehoilla 11+12=23 SaiPan paras pistemies ja hän jakoi joukkueen sisäisen maalipörssin voiton Taavi Heikkisen kanssa. Kaudella 2017–2018 Mäntykivi oli joukkueen paras pistemies ja maalintekijä tehoilla 13+11=24.

Toukokuussa 2018 Mäntykivi teki SaiPan kanssa 2+1-vuotisen SM-liigasopimuksen. Hän aloitti kauden 2018–2019 seuran A-nuorissa, joiden kapteenistoon Mäntykivi nousi vain 17-vuotiaana. Hän oli joukkueen kolmanneksi paras pistemies tehoilla 12+24=36. Mäntykivi teki SM-liigadebyyttinsä 12. joulukuuta 2018 vieraissa Helsingin IFK:ta vastaan. Hänelle avautui paikka SaiPan kokoonpanosta Ahti Oksasen oltua sivussa. Mäntykivi merkittiin joukkueen nelosketjun vasempaan laitaan Ville Kohon ja Oskari Lehtisen viereen. Hän sai ottelussa jääaikaa lopulta 4.32 minuuttia. Liigauransa avausmaalin Mäntykivi teki seuraavassa ottelussaan 14. joulukuuta 2018 ylivoimalla Pelicansia vastaan. Hän pelasi SaiPassa kuusi SM-liigaottelua. Tammikuussa 2019 seura lainasi Mäntykiven Mestis-joukkue Imatran Ketterään. Helmikuussa 2019 hänen vahvistettiin pelaavan siellä kauden loppuun. Kaikkiaan Mäntykivi teki Ketterässä 11 runkosarjaottelussa neljä syöttöpistettä ja 13 playoff-ottelussa tehot 1+5=6. Hän voitti kauden päätteeksi Mestiksen mestaruuden.

Boston Bruins varasi Mäntykiven kuudennella kierroksella 185. pelaajana NHL:n varaustilaisuudessa 2019. Kausi 2019–2020 oli hänelle varsinainen tulokaskausi SM-liigassa ja Mäntykivi teki SaiPassa 42 runkosarjaottelussa tehot 3+3=6. Mäntykivi pelasi kauden aikana myös kahdeksan ottelua lainalla Ketterän Mestis-joukkueessa. Maaliskuussa 2020 SaiPa käytti hänen sopimuksessaan olleen option ja teki vuoden mittaisen jatkosopimuksen Mäntykiven kanssa. Kaudella 2020–2021 Mäntykivi teki SM-liigan yhden kauden piste-ennätyksensä tehtyään 43 runkosarjaottelussa tehot 1+8=9. Hän ei kuitenkaan onnistunut ottamaan pysyvää roolia tulosketjuista.

Mäntykivi siirtyi kaudeksi 2021–2022 kaksivuotisella sopimuksella Tampereen Ilvekseen. Hän nosti tasoaan reilusti ja teki 51 runkosarjaottelussa tehot 12+19=31 ja 14 playoff-ottelussa tehot 3+1=4. Mäntykivi jakoi runkosarjassa Ilveksen sisäisen maalipörssin kolmannen sijan Antti Saarelan kanssa. Hän voitti kauden päätteeksi SM-pronssia. Mäntykivi aloitti kauden pelinumerolla 12, mutta maaliskuussa hän kuitenkin vaihtoi numerokseen 67, kun Marko Anttila palasi seuraan. Samassa kuussa Mäntykiven sopimusta Ilveksen kanssa pidennettiin vuodella kevääseen 2024 saakka.

Marko Anttilan siirryttyä Oulun Kärppiin kaudeksi 2022–2023, Mäntykivi vaihtoi Ilveksessä pelinumerokseen takaisin numeron 12. Hän teki SM-liigan yhden kauden piste-ennätyksensä tehoilla 12+21=33. Pudotuspeleissä Mäntykivi oli joukkueen paras pistemies ja syöttäjä tehoilla 3+9=12. Mäntykivi voitti myös joukkueen sisäisen tehotilaston lukemalla +6. Hän oli myös Les Lancasterin ohella Ilveksen ainoa kauden kaikki 60 runkosarjaottelua pelannut pelaaja sekä yksin ainoa, joka pelasi lisäksi myös joukkueen kaikki 12 playoff-ottelua. Viidennessä puolivälieräottelussa 26. maaliskuuta 2023 Porin Ässiä vastaan Mäntykivi teki Ilveksen 3–2-voittoon päättyneen ottelun voittomaalin ylivoimalla. Hänen osumansa ratkaisi joukkueelle välieräpaikan otteluvoitoin 4–1. Mäntykivi sai ottelussa myös kakkossyöttöpisteen Tommi Tikan tekemään avausmaaliin. Ville Hirvonen valitsi hänet ottelun Alumnien tähtien kakkostähdeksi. Mäntykivi voitti kauden päätteeksi SM-pronssia. Maaliskuussa 2024 Ilves tiedotti tehneensä Mäntykiven kanssa 1+1-vuotisen jatkosopimuksen.

### Maajoukkueura

Mäntykivi pelasi alle 20-vuotiaiden MM-kilpailuissa vuonna 2021, jolloin hän voitti pronssia. Mäntykivi osallistui myös Suomen alle 18-vuotiaiden MM-leiriryhmään vuoden 2019 turnaukseen, mutta hän putosi kuitenkin lopullisesta kisajoukkueesta. Yhteensä Mäntykivi on pelannut 18 nuorten ja 16 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | SaiPa | A-SM | 29 | 8 | 5 | 13 | 2 | – | – | – | – | – |
| 2018–2019 | SaiPa **(A)** | A-SM | 34 | 12 | 24 | 36 | 44 | – | – | – | – | – |
|  | SaiPa | SM-liiga | 6 | 1 | 0 | 1 | 0 | – | – | – | – | – |
|  | Ketterä | Mestis | 11 | 0 | 4 | 4 | 0 | 13 | 1 | 5 | 6 | 8 |
| 2019–2020 | SaiPa | A-SM | 2 | 1 | 1 | 2 | 0 | – | – | – | – | – |
|  | SaiPa | SM-liiga | 42 | 3 | 3 | 6 | 8 | – | – | – | – | – |
|  | Ketterä | Mestis | 8 | 0 | 7 | 7 | 6 | – | – | – | – | – |
| 2020–2021 | SaiPa | SM-liiga | 43 | 1 | 8 | 9 | 18 | – | – | – | – | – | JMM | 5 | 0 | 1 | 1 | 0 |
| 2021–2022 | Ilves | SM-liiga | 51 | 12 | 19 | 31 | 24 | 14 | 3 | 1 | 4 | 4 |
| 2022–2023 | Ilves | SM-liiga | 60 | 12 | 21 | 33 | 20 | 12 | 3 | 9 | 12 | 4 |
| 2023–2024 | Ilves | SM-liiga | 60 | 19 | 29 | 48 | 22 | 5 | 0 | 0 | 0 | 25 |
| 6 kautta | yhteensä | SM-liiga | 262 | 48 | 80 | 128 | 92 | 31 | 6 | 10 | 16 | 33 |
| 2 kautta | yhteensä | Mestis | 19 | 0 | 11 | 11 | 6 | 13 | 1 | 5 | 6 | 8 |

Lähteet
-------

* Matias Mäntykivi The Internet Hockey Databasessa (englanniksi)
* Matias Mäntykivi Eurohockey-sivustolla (englanniksi)
* Matias Mäntykivi *Elite Prospects*. Everysport Media Group AB.  (englanniksi)

### Viitteet

1. ↑  Ilves-hyökkääjä Matias Mäntykivi täyttää tänään 21 vuotta! Paljon onnea, Mänty! *facebook.com*.  21.6.2022. Ilves-Hockey Oy. Viitattu 6.3.2024.
2. 1 2 3  Tilastot - Matias Mäntykivi *liiga.fi*. Jääkiekon SM-liiga Oy. Viitattu 16.6.2023.
3. ↑  Puolustusvoimien urheilukouluun valittiin 99 urheilijaa huhtikuun 2023 saapumiserään *maavoimat.fi*.  23.11.2022. Puolustusvoimat. Viitattu 6.6.2023.
4. 1 2 3 4 5 6  Matias Mäntykivi *Elite Prospects*. Everysport Media Group AB.  (englanniksi)
5. 1 2  Kemppainen, Heikki: SaiPan hyökkääjälupaus 16-vuotias Matias pukee Suomen maajoukkuepaidan ylleen tällä viikolla *lappeenrannanuutiset.fi*.  28.12.2017. Etelä-Suomen Media Oy. Viitattu 12.12.2018.
6. ↑  Elite Prospects - SaiPa U16 *eliteprospects.com*. Everysport Media Group AB. Viitattu 24.5.2019. (englanniksi)
7. ↑  Elite Prospects - SaiPa U18 *eliteprospects.com*. Everysport Media Group AB. Viitattu 24.5.2019. (englanniksi)
8. ↑  Elite Prospects - SaiPa U18 *eliteprospects.com*. Everysport Media Group AB. Viitattu 24.5.2019. (englanniksi)
9. ↑  SaiPa julkisti tukun pelaajasopimuksia − Itävallan pääsarjassa kovia tehoja tehnyt Tyler Morley siirtyy Lappeenrantaan *Jatkoaika.com*.  3.5.2018. Jatkoaika r.y. Viitattu 12.12.2018.
10. ↑  Elite Prospects - SaiPa U20 *eliteprospects.com*. Everysport Media Group AB. Viitattu 24.5.2019. (englanniksi)
11. ↑  HIFK:lta nuoret tähdet sivussa, kahden SM-liigajoukkueen päävalmentajat poissa – 17-vuotias lupaus debytoi Liigassa *MTVuutiset.fi*.  12.12.2018. Telia Company AB. Viitattu 6.3.2024.
12. ↑  HIFK - Saipa, 12.12.2018 *liiga.fi*.  12.12.2018. Jääkiekon SM-liiga Oy. Viitattu 12.12.2018.
13. ↑  HIFK - Saipa, 12.12.2018 *liiga.fi*.  12.12.2018. Jääkiekon SM-liiga Oy. Viitattu 12.12.2018.
14. ↑  Saipa - Pelicans, 14.12.2018 *liiga.fi*.  14.12.2018. Jääkiekon SM-liiga Oy. Viitattu 14.12.2018.
15. ↑  Ketterällä ehjä 60 minuuttia - K-Vantaa voittoon jatkoajalla *kettera.net*.  25.1.2019. Imatran Ketterä Oy. Viitattu 13.2.2019.
16. ↑  Ville Vainikainen pelaa SaiPassa kuluvan kevään ja tulevan kauden, Mäntykivi ja Kaarlehto jatkavat puolestaan Ketterässä *saipa.fi*.  12.2.2019. Liiga-SaiPa Oy. Viitattu 13.2.2019.
17. ↑  Silvenoinen, Juha: SaiPa kiinnitti viisi nuorta lupausta jatkosopimuksiin – Markkaselle kolmen vuoden kiinnitys *Jatkoaika.com*.  2.3.2020. Jatkoaika r.y. Viitattu 2.3.2020.
18. ↑  Silventoinen, Juho: SaiPan pelaaja-arviot 2020−21: Záborský ja Westerholm kannattelivat, mutta jäivät vaille tulitukea *Jatkoaika.com*.  18.4.2021. Jatkoaika r.y. Viitattu 25.4.2021.
19. ↑  Lahtinen, Matias: Pistepörssin voittaja Petri Kontiola ja kaksi nuorta lupausta Ilveksen haaviin *Jatkoaika.com*.  7.5.2021. Jatkoaika r.y. Viitattu 7.5.2021.
20. ↑  Seppä, Lassi: Ilveksen pelaaja-arviot 2021−22: Onnistumiset jokaisella pelipaikalla toivat pronssimitalit pitkästä aikaa *Jatkoaika.com*.  10.5.2022. Jatkoaika r.y. Viitattu 3.6.2022.
21. ↑  Elite Prospects - Ilves *eliteprospects.com*. Everysport Media Group AB. Viitattu 3.6.2022. (englanniksi)
22. ↑  Marko Anttila vahvistaa Ilvestä loppukauden *ilves.com*.  28.2.2022. Ilves-Hockey Oy. Viitattu 4.3.2022.
23. ↑  Seppä, Lassi: Ilves julkaisi kasan jatkosopimuksia − Eemeli Suomi ja Petri Kontiola jatkavat tupsukorvissa *Jatkoaika.com*.  11.3.2022. Jatkoaika r.y. Viitattu 12.3.2022.
24. ↑  Elite Prospects - Ilves *eliteprospects.com*. Everysport Media Group AB. Viitattu 17.6.2023. (englanniksi)
25. ↑  Ilves - Ässät, 26.3.2023 *liiga.fi*.  26.3.2023. Jääkiekon SM-liiga Oy. Viitattu 16.6.2023.
26. ↑  Ilveksen ensi kauden joukkueen runko rakentuu – seura julkistaa kahdeksan jatkosopimusta *ilves.com*.  6.3.2024. Ilves-Hockey Oy. Viitattu 6.3.2024.
27. ↑  Mennander, Pasi: Pikkuleijonien MM-leiri jatkuu Uumajassa – Ryhmää tiivistettiin kahdella pelaajalla *leijonat.fi*.  15.4.2019. Suomen Jääkiekkoliitto – Finlands Ishockeyförbund ry. Viitattu 15.4.2019.

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa